රජයේ ගුරුවරුන්ට හිමි වන සියලු වරප්‍රසාද පිරිවෙන් ගුරුවරුන්ටත් ලබාදීමට සක්‍රීය ලෙස දායක වන බව අධ්‍යාපන ඇමැති බන්දුල ගුණවර්ධන මහතා පාර්ලිමේන්තුවේදී ඊයේ (10) ප්‍රකාශ කළේය.සියලු බාධා ඉවත් කොට ඊට අදාළ යෝජනාව ක්‍රියාත්මක කිරීම සඳහා පාර්ලිමේන්තුවට ඉදිරිපත් කිරීමෙන් පසු ඊට අදාළ බලතළ අධ්‍යාපන අමාත්‍යාංශයට පවරා ගැනීමට කටයුතු කරන බවත් ඇමැතිවරයා පවසයි.මේ සඳහා මෙරට ක්‍රියාත්මක ප්‍රධාන පිරිවෙන්දෙක වන විද්‍යෝදය හා විද්‍යාලංකාර පරිවෙණාධිපති ස්වාමීන් වහන්සේලා හා විද්වතුන් සමඟ සාකච්ඡා කොට දීර්ඝ කාලීන සැලැස්මක් සකස් කරන බව ද හෙතෙම පැවැසීය.